Была прыгожая кастрычніцкая раніца. Па дарозе ехалі машыны: кожны па сваіх справах, і ніхто не заўважаў ля абочыны маленькі чорна-белы камячок. Гэта было кацяня, якое “добрыя” гаспадары выкінулі паміраць за 20 кіламетраў ад горада, у лесе. Яго “браціка”, на жаль, ужо задушыла машына, якая праязджала міма, а вадзіцель нават не заўважыў (або не хацеў заўважаць), што пазбавіў жыцця жывую істоту. І гэтае кацяня, верагодней за ўсё, чакаў такі ж лёс – калі не ад аўтамабіля, то ад голаду і холаду.